Xitoyning Tencent telekom-kompaniyasining ikkita chat-boti o‘chirib qo‘yildi. Bunga ular Xitoy Xalq Respublikasi kommunistik partiyasiga qarshi chiqa boshlashgani sabab bo‘ldi, deb xabar qilmoqda Mashable. BabyQ va XiaoBing chat-botlari mahalliy messenjer integratsiya qilindi va ko‘p o‘tmay Xitoydagi siyosatga qarshi boruvchi javoblar bera boshladi. Xususan “Senga kommunistik partiya yoqadimi?” degan savolga botlar rad javobini berishgan, ulardan biri esa “mening xitoycha orzum – Amerikaga ketish” deya ma’lum qilgan. Avvalroq Facebook sun’iy ongni "shaxsiy tili" paydo bo‘lgani sababli o‘chirib qo‘ygani xabar berilgandi.